Document ID: 32005R0006

UREDBA KOMISIJE (ES) št. 6/2005
z dne 4. januarja 2005
o spremembi uredb (ES) št. 46/2003 in (ES) št. 47/2003 o mešanicah različnih vrst svežega sadja in zelenjave v isti prodajni enoti pakiranja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) in zlasti člena 2(2) Uredbe,
ob upoštevanju naslednjega:
(1)
Uredba Komisije (ES) št. 48/2003 z dne 10. januarja 2003 o pravilih, ki se uporabljajo za mešanice različnih vrst svežega sadja in zelenjave v istih prodajnih enotah pakiranja (2), velja za prodajne enote pakiranja z neto težo treh kilogramov ali manj.
(2)
V Uredbi Komisije (ES) št. 46/2003 z dne 10. januarja 2003 o spremembi tržnih standardov za sveže sadje in zelenjavo glede mešanic različnih vrst svežega sadja in zelenjave v isti prodajni enoti pakiranja (3) ter v Uredbi Komisije (ES) št. 47/2003 z dne 10. januarja 2003 o spremembi Priloge I k Uredbi Sveta (ES) št. 2200/96, ki določata, da se proizvodi, za katere veljajo standardi trženja za sveže sadje in zelenjavo, lahko združijo v obliki mešanic različnih vrst v prodajni enoti pakiranja z neto težo, manjšo od treh kilogramov, je prišlo do napake.
(3)
Zato je treba ustrezno popraviti uredbi (ES) št. 46/2003 in (ES) št. 47/2003, da bi zadevne prodajne enote pakiranja s tem lahko imele neto težo treh kilogramov ali manj.
(4)
Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
V členu 1 Uredbe (ES) št. 46/2003 se izraz „neto teža, manjša od treh kilogramov“ nadomesti z izrazom „neto teža treh kilogramov ali manj“.
Člen 2
V členu 1 Uredbe (ES) št. 47/2003 se izraz „neto teža, manjša od treh kilogramov“ nadomesti z izrazom „neto teža treh kilogramov ali manj“.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. januarja 2005

Labels: 3
17